Bildet er oppdelt i to halvdeler hvorav den ene i pastellfarver og den annen i rødtoner. Lorelei sitter ytterst på en sten med lys kropp og flammende hår med en krans på hodet. Hun er naken med et gjennomsiktig sjal over den ene armen som strekker seg ut over vannet. Hennes instrument, harpen, er allerede på vei ned i dypet. Fra havet stiger havfruer og et hestehode skimtes i bølgene. Den mørke halvdelen av bildet fylles av munker som forfølger og truer henne. Den ene bærer et kors, en annen en standart. I bakgrunnen ser det ut til å brenne.